wickkiey/tamil-wikipedia-markdown huggingface dataset:
# டையெத்தில் அலுமினியம் சயனைடு

## தயாரிப்பு
டிரையெத்தில் அலுமினியத்துடன் சற்று மிகையளவு ஐதரசன் சயனைடு சேர்த்து சூடுபடுத்தினால் டையெத்தில் அலுமினியம் சயனைடு உருவாகிறது. பொதுவாக நச்சுத்தன்மை மிகுந்த சேர்மமென்பதால் ஊசி மூலம் எடுக்கக்கூடிய சிறுசிறு கண்ணாடிச் சிமிழ்களில் இது சேமிக்கப்படுகிறது. தொலுயீன், பென்சீன், எக்சேன் மற்றும் ஐசோபுரோப்பைல் ஈதர் போன்ற கரைப்பான்களில் இது கரைகிறது. டையெத்தில் அலுமினியம் சயனைடு உடனடியாக நீராற்பகுப்புக்கு உட்படுகிறது. மற்றும் புரோட்டான் வழங்கும் :Et<sub>3</sub>Al + HCN → 1/n (Et<sub>2</sub>AlCN)<sub>n</sub> + EtH  
கரைப்பான்களுடன் இது இணக்கமாக இருக்காது.  
## கட்டமைப்பு
மற்ற டையார்கனைல் அலுமினியம் சயனைடுகள் ஆராயப்பட்டபோதிலும் டையெத்தில் அலுமினியம் சயனைடு எக்சுகதிர் படிகவியல் ஆய்வுகள் மூலம் ஆராயப்படவில்லை. டையார்கனைல் அலுமினியம் சயனைடுகள் (R<sub>2</sub>AlCN)<sub>*n*</sub> என்ற பொது மூலக்கூற்று வாய்ப்பாட்டைக் கொண்டுள்ளன. (n = 3) என்ற வளைய முப்படியாக அல்லது (n = 4) என்ற நாற்படியாக இங்கு இவை இடம்பெறுகின்றன. இந்த சில்படிமங்களில் AlCN---Al இணைப்பன்களை காணமுடியும். பிசு[டை(டிரைமெத்தில்சிலில்)மெத்தில்]அலுமினியம்சயனைடு ((Me3Si)2CH)2AlCN, என்ற அணைவுச் சேர்மம் டையெத்தில் அலுமினியம் சயனைடை ஒத்த சேர்மமாக உள்ளது. ஒரு முப்படியுடன் கூடிய கீழ்காணும் கட்டமைப்பில் இது காணப்படுவதாக படிகவியல் ஆய்வுகள் தெரிவிக்கின்றன:.  
:[[File:Cyclo-(((Me3Si)2CH)2AlCN)3-2D.png|trimeric bisdi(trimethylsilyl)methyl]aluminium cyanide]]  
பிசு(டெர்ட்-பியூட்டைல்)அலுமினியம் சயனைடு tBu2AlCN படிகத்தன்மை கட்டத்தில் ஒரு நாற்படியாக கானப்படுவதாகவும் இந்த ஆய்வுகள் தெரிவிக்கின்றன:.  
:  
## பயன்கள்
α,β-நிறைவுறா கீட்டோன்களை வேதிவினைக் கூறுகள் விகிதப்படி ஐதரோசயனேற்றம் செய்ய ஒரு வினையாக்கியாக இச்சேர்மம் பயன்படுத்தப்படுகிறது. கரைப்பானின் காரத்தன்மை இவ்வினையைப் பாதிக்கிறது. வினையாக்கியின் லூயிசு அமிலத்தன்மை பண்பின் காரணமாக இவ்விளைவு தோன்றுகிறது வினையின் நோக்கமே ஆல்க்கைல் நைட்ரைல்களை உருவாக்குவதே ஆகும். அமீன்கள், அமைடுகள், கார்பாக்சிலிக் அமிலங்கள், எசுத்தர்கள், ஆல்டிகைடுகள் போன்ற கரிமச் சேர்மங்களை தயாரிப்பதற்கு இந்நைட்ரைல்கள் முன்னோடிச் சேர்மங்களாகப் பயன்படுகின்றன.  
:
# சீசியம் சயனைடு



**சீசியம் சயனைடு** *(Caesium cyanide)* என்பது CsCN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஐதரசன் சயனைடின் சீசியம் உப்பு என்று இதை வகைப்படுத்துகிறார்கள். வெண்மை நிற இத்திண்மம் நீரில் எளிதாக கரைகிறது. கசப்பான பாதாம் கொட்டைகளின் மணத்தை இதன் மணம் நினைவூட்டும். சர்க்கரையைப் போன்ற படிகங்களாகவே சீசியம் சயனைடு படிகங்கங்களும் காணப்படுகின்றன. மிகுதியான நச்சுத்தன்மை கொண்ட இச்சேர்மத்தின் வேதிப்பண்புகள் பொட்டாசியம் சயனைடின் வேதிப்பண்புகளை ஒத்திருக்கிறது.  

## தயாரிப்பு
சீசியம் ஐதராக்சைடு சேர்மம் ஐதரசன் சயனைடுடன் வினைபுரிவதால் சீசியம் சயனைடும் தண்ணீரும் உருவாகின்றன:  
:HCN + CsOH → CsCN + H<sub>2</sub>O.
# லெஸ்லி கனசதுரம்



**லெஸ்லி கனசதுரம்** (*Leslie's cube*) என்பது இரும்பாலான 10 செமீ பக்கங்களைக் கொண்டபொள்ளலான ஒரு கனசதுரமாகும். பரப்புகளின் கதிர்வீசும் பண்புகளை ஆராயவும் அதுபோல் பரப்புகளின் வெப்பக் கதிர்வீச்சினை ஏற்கும் திறனையும் சோதனை மூலம் நிறுவப் பயன்படும் ஓர் எளிய கருவியாகும். இதனை இசுக்காட்லாந்தைச் சேர்ந்த கணிதவியலாளரும் இயற்பியலாளருமான ஜான் லெஸ்லி (1766–1832) 1804 இல் வடிவமைத்தார். இதற்கான பரிசோதனையை ஜான் டிண்டால் என்பவர் 1800களின் இறுதியில் செய்து காட்டினார்.  

## அமைப்பு
இது செங்குத்தாலான ஓர் அச்சில் சுழலுமாறு அமைக்கப்பட்டுள்ளது. இதன் பக்கங்கள் வெவ்வேறு நிலையில் உள்ளன. ஒரு பக்கம் கருமையாகவும் அதன் எதிர்ப்பக்கம் பளபளப்பாகவும் இன்னொருபக்கத்தில் காகிதம் ஒட்டப்பட்டும் நான்காவது பக்கம் வழவழப்பின்றி சொரசொரப்பாகவும் உள்ளன.  

இச்சோதனையினை மேற்கொள்ள வெப்பக் கதிர்வீச்சினை உணரும் ஒரு கருவி தேவை. இதில் மாறுபட்ட நீளமுடைய ஆங்கில எழுத்து U வடிவிலான ஒரு குழல் உள்ளது. கண்ணாடியால் ஆன இதன் இரு முனைகளிலும் பொள்ளலான பந்து போன்ற உருண்டை வடிவில் இரு குமிழ்கள் உள்ளன. இதில் பொதுவாக ஈதர் என்னும் நீர்மம் உள்ளது. இரு குமிழ்களில் ஒன்று கருமை நிறமுடையது. மற்றது சாதாரண நிலையில் இருக்கிறது.  

## செயற்பாடு
பரப்புகள் எவ்வாறு வெப்பத்தினை உமிழ்கிறது என்பதை ஆராய, இப்போது லெஸ்லி கனசதுரத்தைக் கொதிநீரால் நிரப்ப வேண்டும். இந்நிலையில் அதன் பக்கங்கள் வெப்பக் கதிர்வீச்சினை உமிழும். ஒவ்வொரு பக்கத்தின் எதிரிலும் ஒரே குறிப்பிட்ட தொலைவில் ஈதர் வெப்பம் காட்டியினை வைத்து ஈதர் தம்பம் எவ்வாறு மாறுகிறது எனப் கவனமாகப் பார்க்க வேண்டும். கருமையான குமிழியின் பக்கம் வெப்பக் கதிர்வீச்சினை ஏற்கும் வகையில் வைத்து அளவுகளை நோக்க வேண்டும். முதலில் கனசதுரத்தின் கருமையான பக்கமும் அதனைத் தொடர்ந்து பளபளப்பான பக்கம் பின் தாள் ஒட்டிய பக்கம் கடைசியாக சொரசொரப்பான பக்கம் என்று சோதனைகளை மேற்கொள்ளலாம்.  

ஈதர் தம்பத்தின் மாறுபட்ட அளவுகளிலிருந்து கருமையான பக்கம் அதிக வெப்ப உமிழ்திறனுடையது என்றும் பளபளப்பான பரப்பு மிகக் குறைந்த அளவு உமிழ்திறனுடையது என்பதும் மற்ற இரு பக்கங்களும் இதுபோல் குறைந்த அளவு உமிழ்திறனுடையன என்பதும் தெரியவருகிறது.  

இந்தக் கருவிகளின் துணையுடன் வெவ்வேறு வகையான பரப்புகளின் வெப்பக் கதிர்வீச்சு ஏற்புத்திறனை (*Absorptive power*) காண முடியும். கலத்தில் கொதிநீர் தொடர்ந்து இருக்குமாறு செய்யவும். கனசதுரத்தின் கருமையான பக்கத்திற்கு எதிராக ஒரு குறிப்பிட்ட தொலைவில் வெப்பங்காட்டியின் கருமையான குமிழ் இருக்குமாறு வைத்து ஈதர் தம்பம் எவ்வாறு மாறுகிறது எனப் பார்க்கவும். இப்போது மற்றக் குமிழினை மெல்லிய அலுமினியத் தகட்டால் பொதிந்து முன்பு இருந்த அதே தொலைவில் குமிழ் இருக்குமாறு வைத்து தம்ப உயரம் எவ்வாறு மாற்றம் அடைகிறது எனக் காணவும். தம்ப உயர மாறுபாட்டிலிருந்து கருமையான குமிழ் அதிக ஏற்புத்திறனுடனும் வெள்ளை பளப்பளப்பான குமிழில் மிகக்குறைந்த ஏற்புத்திறனும் உள்ளது தெரிய வரும்.  

இவைகளிலிருந்து கருமையான பரப்பு அதிக ஏற்புத்திறனும் அதிக உமிழ்திறனும் உடையன என்பதும் அதிக பளபளப்பான பரப்பு குறைந்த உமிழ்திறனும் குறைந்த ஏற்புத்திறனும் உடையன என்பதும் தெளிவாகும்.  

மேலும் துல்லியமாக அளவீடுகள் வேண்டுமென்றால் வெப்பமின்னடுக்கு அல்லது வெப்பக் கதிர் அளவியைப் பயன்படுத்தி சோதனைகளை மேற்கொள்ளலாம்.
# சிறீ கிருட்டிண தேவராய ஆந்திர பாசா நிலையம்


**ஸ்ரீ கிருஷ்ண தேவராய தெலுங்கு பாஷா நிலையம் (Sri Krishna Devaraya Telugu Bhasha Nilayam )** முன்பு சிறீ கிருட்டிண தேவராய ஆந்திர பாசா நிலையம் என்று அழைக்கப்பட்டது . இது தெலங்காணாவின் பழமையான அரசு சாரா நூலகங்களில் ஒன்றாகும்.  

## வரலாறு
1901 செப்டம்பர் 1 ஆம் தேதி இந்த நூலகம் தொடங்கப்பட்டது. பாசா நிலையம் 1927ஆம் ஆண்டில் அதன் வெள்ளி விழாவை புர்குல ராமகிருட்டிண ராவ் அதன் செயலாளராக இருந்தபோது கொண்டாடியது. 1952ஆம் ஆண்டில் பர்குலா முதல்வரானபோது தங்க விழாவையும் கொண்டாடியது. கவிஞர் பரிசு பெற்ற சிறீபாத கிருட்டிண சாஸ்திரி தங்க விழா கொண்டாட்டங்களைத் திறந்து வைத்தார். நிலையம் 2001ஆம் ஆண்டில் அதன் நூற்றாண்டு விழாவைக் கொண்டாடியது. மதிராஜு லட்சுமி நரசிம்மராவ், கடந்த 50 ஆண்டுகளுக்கும் மேலாக நிலையத்தின் செயலாளராக இருக்கிறார்.  

இந்த நிறுவனத்தை அதன் தொடக்க ஆண்டுகளில் நிறுவுவதற்கும் பலப்படுத்துவதற்கும் சம்பந்தப்பட்ட முன்னணி நபர்களில் முனகல ராஜா, நயனி வெங்கட ரங்க ராவ், பிரபல ஆராய்ச்சியாளர்-வரலாற்றாசிரியர் கோமர்ராஜு லட்சுமண ராவ், பல்வஞ்சாவின் பர்தசாரதி அப்பராவ் பகதூர், சுராவரம் பிரதாப ரெட்டி, மடபதி ஹனுமந்த ராவ், புர்குல ராமகிருஷ்ண ராவ், ஆதிராஜரா ராவ் போன்றோர் அடங்குவர்.  

பாசா நிலயம் நிசாமின் ஆட்சிக்கு எதிரான தேசியவாத போராட்டத்தின் தொட்டிலாகவும், தெலுங்கு மொழிக்கான மையமாகவும் இருந்தது. அரசியல், இலக்கியம் மற்றும் கலாச்சாரத்தில் உள்ள பெரிய மனிதர்கள் இங்குள்ள கூட்டத்தில் உரையாற்றுவது ஒரு பாக்கியமாக கருதினர்.  

## சேகரிப்பு
சுமார் 40,000 ஒற்றைப்படை புத்தகங்கள் மற்றும் பழைய செய்தித்தாள்கள் மற்றும் பத்திரிகைகள் உள்ளன. சுந்தராய விக்னனா கேந்திரம் நூலகம் பாதுகாப்பு, ஆட்டோமேஷன் மற்றும் மின்னணு வினையூக்கத்தில் உதவுகிறது. தெலுங்கு தேசம் கட்சி ஆட்சியின் போது ஆந்திர அரசு தாராளமாக நிதியளிப்பதன் மூலம் நான்கு மாடி புதிய கட்டிடம் கட்டப்பட்டு வருகிறது.
# மகேசு பிரசாத் மெகரே


**மகேசு பிரசாத் மெகரே** *(Mahesh Prasad Mehray)* என்பவர் இந்தியாவைச் சேர்ந்த கண் மருத்துவர் ஆவார். இவரது காலம் 1900 முதல் 1974 ஆம் ஆண்டு வரையிலான காலமாகும். உத்தரப் பிரதேசம் மற்றும் உத்தராகண்டம் ஆகிய மாநிலங்களில் சீதாபூர் கண் மருத்துவமனையை இவர் நிறுவினார். 2500 படுக்கை வசதிகள் கொண்ட இம்மருத்துவமனை 32 கிளைகளைக் கொண்டுள்ளது. இந்தியாவில் மருத்துவ பிரிவுக்காக வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் மகேசு பிரசாத் மெகரேவுக்கு வழங்கியது. 1955 ஆம் ஆண்டு இந்திய அரசின் நான்காவது உயர் குடிமகன் விருதான பத்மசீறீ விருது இவருக்கு வழங்கப்பட்டது. தொடர்ந்து 1970 ஆம் ஆண்டு இந்தியாவின் மூன்றாவது உயர்ந்த விருதான பத்ம பூசண் விருதும் மருத்துவ அறிவியலில் மகேசு செய்த பங்களிப்புகளுக்காக வழங்கப்பட்டது.  

## வாழ்க்கை வரலாறு

1900 ஆம் ஆண்டு பிரித்தானிய இந்தியாவின் வடமேற்கு மாகாணத்தில் மெகரே பிறந்தார். அப்பகுதி தற்பொழுது இந்திய நாட்டின் மாநிலமான உத்தரப்பிரதேசத்தில் அமைந்துள்ளது. இலக்னோவிலுள்ள கிங் சியார்ச்சு மருத்துவக் கல்லூரியில் மருத்துவத்தில் இவர் பட்டம் பெற்றார். பிறகு மாநில தலைநகரான இலக்னோவிலிருந்து 80 கி.மீ தூரத்தில் அமைந்துள்ள கைராபாத் கிராமத்தில் முதன்மை சுகாதார மையமான மாவட்ட வாரிய மருந்தகத்தில் மருத்துவ அதிகாரியாக பணியாற்றினார். பின்னர் இவர் எழும்பூர் கண் மருத்துவமனையில் கண் மருத்துவத்திற்கான மேம்பட்ட பயிற்சியைப் பெற்றார். தற்பொழுது இம்மருத்துவமனை மண்டல கண்மருத்துவ நிறுவனம் மற்றும் அரசு கண் மருத்துவமனை என்ற பெயரில் செயல்படுகிறது. 1935 ஆம் ஆண்டு வியன்னாவில் இவர் தன்னுடைய படிப்பை முடித்தார். இந்தியாவின் கிராமப்புறங்களில் சுகாதாரத் துறை அப்போது வளர்ச்சியடையாமல் இருந்தது. 1926 ஆம் ஆண்டு கைராபாத்தில் கண் பராமரிப்புக்கு எந்த வசதியும் இல்லாத நேரத்தில் மெகரே ஒரு சிறிய கண் மருத்துவமனையைத் தொடங்கினார். நோயாளிகளுக்கான சிகிச்சை தற்காலிக கொட்டகையில் அளிக்கப்பட்டது. நோயாளிகள் எண்ணிக்கை அதிகமாகவே மெகரே மையத்தை மாவட்ட தலைமையகமான சீதாபூருக்கு மாற்றினார்.  

1943 ஆம் ஆண்டு சீதாபூர் நகரில் மருத்துவமனை செயல்படத் தொடங்கியது. மகேசுக்கு இந்திய மருத்துவ பிரிவில் மிக உயர்ந்த விருதான பிதான் சந்திரா ராய் விருதை இந்திய மருத்துவ கழகம் வழங்கியது. பின்னர் 1970 ஆம் ஆண்டில் குடியரசு தின மரியாதை பட்டியலில் மகேசு மீண்டும் சேர்க்கப்பட்டார். அப்போது இந்தியாவின் மூன்றாவது உயர்ந்த விருதான பத்ம பூசண் மருத்துவ அறிவியலில் மகேசு செய்த பங்களிப்புகளுக்காக வழங்கப்பட்டது. இவை தவிர ருசுடோம் மெர்வானிசி ஆல்பாய்வால்லா விருது, ராய் சாகிப் மற்றும் ராய் பகதூர் விருது போன்ற உயரிய விருதுகளையும் இவர் வென்றார். கோபி ராணி என்பவரை மகேசு மணந்தார். 1974 ஆம் ஆண்டு தனது 74 வது வயதில் இவர் இறந்தார். இன்றும் செயல்பட்டுவரும் சீதாபூர் கண் மருத்துவமனையில் அதன் நிறுவனர் மகேசு நினைவாக டாக்டர் எம். பி. மகேசு கண் மருத்துவம் கழகம் என்ற பெயரில் ஒரு சமூக மையம் திறக்கப்பட்டுள்ளது.
# சையத் உசேன் பில்கிராமி

நவாப் **சையத் உசேன் பில்கிராமி (Syed Hussain Bilgrami)**, இமாத்-உல்-முல்க் பகதூர், (இந்திய நட்சத்திரத்தின் ஆணை) (1842-1926) இவர் ஓர் இந்திய அரசு ஊழியரும், அரசியல்வாதியும் கல்வியாளரும் மற்றும் அகில இந்திய முஸ்லிம் லீக்கின் ஆரம்ப தலைவராகவும் இருந்தார். மேலும் இவர் முஸ்லீம் லீக்கின் முதல் பொதுச் செயலாளராகவும் இருந்தார்.  

## ஆரம்ப கால வாழ்க்கை
சையத் உசேன் பில்கிராமி 1844ஆம் ஆண்டில் கயாவில் சதாத்-இ-பில்கிராமின் மூதாதையர்கள் வழியில் பிறந்தார். மேலும் கொல்கத்தாவின் மாநிலக் கல்லூரியில் கல்வி பயின்றார். 1864இல் திருமணம் செய்து கொண்ட இவருக்கு நான்கு மகன்களும் ஒரு மகளும் இருந்தனர்.  

## தொழில்
1866 முதல் 1873 வரை இலக்னோவின் கேனிங் கல்லூரியில் அரபு பேராசிரியர் பதவியை வகித்த பின்னர் இவர் ஐதராபாத் நிசாமின் சேவையில் நுழைந்தார். இவர் இறக்கும் வரை சர் சாலர் ஜங்கின் தனியார் செயலாளராக இருந்தார். சர் உசேன் பில்கிராமி தனது பதவிக் காலத்தில், இங்கிலாந்திற்கு ஒரு மறக்கமுடியாத பணிக்காக சர் சாலர் ஜங்குடன் சென்றார். அங்கு விக்டோரியா மகாராணியை சந்திப்பதற்கும் பேசுவதற்குமான ஆணையைப் பெற்றார். மேலும் பெஞ்சமின் டிஸ்ரேலி, வில்லியம் கிளாட்ஸ்டோன், லார்ட் சாலிஸ்பரி, ஜான் மோர்லி மற்றும் பலரையும் சந்தித்தார்.  

பின்னர், ஐதராபாத் நிசாமின் தனிச் செயலாளராக பல பணிகளில் உடன் பணிபுரிந்தார். 1887 முதல் 1902 வரை நிசாமின் ஆதிக்கங்களுக்கான பொது அறிவுறுத்தல் இயக்குநராக நியமிக்கப்பட்டார். 1901-1902இல் இவர் 1902 இந்திய பல்கலைக்கழக ஆணையத்தில் உறுப்பினராக இருந்தார். பின்னர், இவர் பிர்த்தன் ஏகாதிபத்திய சட்டமன்ற உறுப்பினராகவும் 1907 முதல் 1909 வரை மாநில அமைப்புச் செயலாளராகவும் நியமிக்கப்பட்டார். உடல்நலக்குறைவு காரணமாக 1907இல் நிசாமின் சேவையில் இருந்து ஓய்வு பெற்றார்.  

இவரது மிக முக்கியமான பணி ஒரு கல்வியாளரின் வேயாகும். நிசாம் கல்லூரியாக மாறவிருந்த நிறுவனத்தை இவர் நிறுவினார். இவர் 1885 ஆம் ஆண்டில் ஒரு பெண்கள் உயர்நிலைப் பள்ளியையும் நிறுவினார். இது இந்தியாவில் இது போன்ற முதல் நிறுவனமாகும்.   உள்ளூர் தொழில்களின் மூன்று முக்கிய மையங்ளான அவுரங்காபாத், ஐதராபாத் மற்றும் வாரங்கல் ஆகிய இடங்களில் மூன்று தொழில்துறை பள்ளிகளை உருவாக்குவதில் (வீழ்ச்சியடைந்த தொழில்களை புதுப்பிக்க உதவுவதில்) இவர் முக்கியப் பங்கு வகித்தார். மாநில நூலகமும் இவரால் தொடங்கப்பட்டது .  

இவர் தனது சேவைகளுக்காக, நவாப் அலி யர் கான் பகதூர், மோட்டமன் ஜங், இமாத்-உத்-டோவ்லா மற்றும் இமாத்-உல்-முல்க் ஆகிய பட்டங்களையும், பிரித்தானிய இராசியத்திற்கு இவர் செய்த சேவைகளுக்காக இந்திய அரசிடமிருந்து நட்சத்திர ஆணையையும் பெற்றுள்ளார்.
# நிசாம் கல்லூரி



**நிசாம் கல்லூரி (Nizam College)** என்பது உசுமானியா பல்கலைக்கழகத்தின் ஒரு தொகுதி கல்லூரியாகும். இது 1887ஆம் ஆண்டில் தெலங்காணாவின் ஐதராபாத்தில் உள்ள பசீர்பாக் நகரில் மிர் மஹபூப் அலி கான், ஆறாம் அசாப் ஜா காலத்தில் நிறுவப்பட்டது.  

## வரலாறு

நிசாம்பூர் பல்கலைக்கழகக் கல்லூரி முதலில் நவாப் இரண்டாம் சப்தார் ஜங் முஷீர்-உத்தௌலா பக்ருல்-உல்-முல்க்கின் "கோடைகால அரண்மனை" ஆகும். பகர் உல் முல்க் மற்றும் இரண்டாம் கான்-இ- கானன் , ஐதராபாத்தின் ஒரு உன்னதமான நவாப் முதலாம் பக்கர்-உல்-முல்க்கின் மகன் ஆவார்.  

ஐதராபாத் மாநிலத்தில் கல்லூரி மற்றும் பல கல்வி நிறுவனங்களின் நிறுவனர் சையத் உசேன் பில்கிராமி (நவாப் இமது-உல்-முல்க்) என்பவராவார். இவர் கல்வித் துறையில் இயக்குநராக இருந்து பல முன்னோடிப் பணிகளைச் செய்தார். இவர் பல தவல்களை சேகரித்து பின்னர் மருத்துவர் அகோரநாத் சட்டோபாத்யாயை (இந்தியாவின் நைட்டிங்கேல் சரோஜினி நாயுடுவின் தந்தை) கல்லூரியின் முதல் முதல்வராக நியமித்தார். தற்போதைய கட்டிடம், பைகா நவாப் முல்க் பக்ருல் பகதூரின் கோடைகால அரண்மனையாக இருந்தது. பின்னர் நவாப் அரண்மனையை கல்லூரி நிர்வாகத்திற்கு பரிசளித்தார்.  

## நிறுவனம்
இந்த கல்லூரி உசுமானியா பல்கலைக்கழகத்தின் தன்னாட்சி, தொகுதி கல்லூரி ஆகும். இது ஐதராபாத்தில் உள்ள லால் பகதூர் சாஸ்திரி விளையட்டு மைதானத்திற்கு அருகில் அமைந்துள்ளது. நிசாம் கல்லூரி முதலில் ஐதராபாத்தின் உன்னதமான இரண்டாம் பக்ருல் உல் முல்க்க்கின் அரண்மனையாக இருந்தது.  

உசுமானியா பல்கலைக்கழகத்தின் முதன்மைக் கல்லூரிகளில் ஒன்றான நிசாம் கல்லூரி 1987ஆம் ஆண்டில் அதன் நூற்றாண்டு விழாவைக் கொண்டாடியது. இந்த கல்லூரி தெலங்காணா மாநிலத்தில் மட்டுமல்ல, இந்தியாவிலும் உயர்கல்வியின் மிகப் பழமையான மற்றும் மதிப்புமிக்க நிறுவனங்களில் ஒன்றாகும். இது 1887ஆம் ஆண்டில் ஐதராபாத் பள்ளி (நோபல் பள்ளி) மற்றும் மதர்சா-ஐ-அலியா ஆகியவற்றின் ஒருங்கிணைப்பால் நிறுவப்பட்டது. ஆரம்பத்தில் இது சென்னைப் பல்கலைக்கழகத்துடன் 60 ஆண்டுள் இணைக்கப்பட்டிருந்தது. 1947 பிப்ரவரி 19 அன்று உசுமானியா பல்கலைக்கழகத்தின் ஒரு கல்லூரியாக மாற்றப்பட்டது.  

அதன் தொடர்ச்சியான உயர் கல்வி செயல்திறன் மற்றும் நீண்டகால பார்வையின் அடிப்படையில், கல்லூரிக்கு 1988-89ஆம் ஆண்டில் இளங்கலை மட்டத்தில் பல்கலைக் கழக மான்ய குழுவால் தன்னாட்சி அந்தஸ்து வழங்கப்பட்டது. மேலும் இந்த நிலையை தொடர்ந்து அனுபவித்து வருகிறது. இது தேசிய மதிப்பீட்டு மற்றும் அங்கீகார அமைப்பின் அங்கீகாரம் பெற்றது. மேலும் பல்கலைகழக மான்யக் குழுவால் சிறந்த திறனுக்கான கல்லூரிக்கான மானியம் வழங்கப்பட்டுள்ளது. கல்லூரிக்கு அதன் சொந்த கல்வி அமைப்புகள் உள்ளன. அதாவது, ஆளும் குழு, கல்வி அமைப்பு, நிதிக் குழு, உள் தர உத்தரவாதக் கல மற்றும் ஒவ்வொரு வாரியத்திற்கும் அதன் கல்வி, நிதி மற்றும் பிற நடவடிக்கைகளை உரிய அதிகாரிகளின் திருப்திக்கு தேவையான அளவிற்கு கண்காணிக்க போன்ற அமைப்புகள்.  

மேலாண்மை, கலை மற்றும் சமூக அறிவியல், அறிவியல் மற்றும் வணிகவியல் துறைகளில் இளங்கலை மற்றும் முதுகலை படிப்புகளை கல்லூரி வழங்குகிறது. தற்போது கல்லூரியில் 29 கற்பித்தல் துறைகள் உள்ளன. இந்த படிப்புகளுக்கு மேலதிகமாக, பல மாணவர்கள் தங்களது முனைவர் மற்றும் பிந்தைய முனைவர் திட்டங்களைத் தொடர்கின்றனர்.  

## குறிப்பிடத்தக்க பழைய மாணவர்கள்

- அனபேரி பிரபாகர் ராவ்
- குலாம் அகமது
- எம். எல். ஜெய்சிம்ஹா
- சுரவரம் பிரதாப ரெட்டி
- ராகேஷ் சர்மா
- சியாம் பெனகல்
- பி. வி. நரசிம்ம ராவ்
- முகமது அசாருதீன்
- சரோஜினி நாயுடு
- நந்தமூரி பாலகிருஷ்ணா
- நல்லாரி கிரண் குமார் ரெட்டி
- அசதுத்தீன் ஒவைசி
- சீத்தாராம் யெச்சூரி
- ஜெகன் மோகன் ரெட்டி
# பசீர் பாக்


**பசீர் பாக் (Basheerbagh)** ஐதராபாத்தில் உள்ள ஓர் முக்கிய நகரமாகும். இப்போது இது வணிக மற்றும் வணிக மையமாக உள்ளது. அபிட்ஸ், கோட்டி, நம்பள்ளி மற்றும் ஹிமாயத் நகர் போன்ற பிற பெரிய வணிகப் பகுதிகளுடன் நெருக்கமாக இருப்பதால் இப்பகுதியின் முக்கியத்துவம் அதிகரித்துள்ளது. நன்கு அறியப்பட்ட பசீர் பாக் அரண்மனையும் இங்கு அமைந்துள்ளது. இது உசேன் சாகர் ஏரிக்கும் அருகில் உள்ளது.  

## வரலாறு
பசீர்-உத்- தௌலா நவாப் சர் அசுமான் ஜக் பகதூர் என்பவரின் நினைவாக பசீர்பாக் எனப் பெயரிடப்பட்டது. இங்குள்ள பசீர் பாக் அரண்மனை 1880ஆம் ஆண்டில் இந்த பகுதியில் கட்டப்பட்டது.  

## வணிகப் பகுதி
இங்கு ஏராளமான நகைக் கடைகளும், அதிக அளவிலான வணிக வளாகங்களும் உள்ளன. நகரத்தின் பிரபல திரையரங்குகளான ஸ்கைலைன் & ஸ்டெர்லிங் திரைப்பட அரங்கம் இங்கு அமைந்திருக்கின்றன. அயக்கர் பவன் (வருமான வரி அலுவலகம்), காவல் ஆணையர் அலுவலகம், காவல் கட்டுப்பாட்டு அறை, மத்திய கலால் மற்றும் சுங்க மற்றும் பொருட்கள் மற்றும் சேவை வரி அலுவலகம், தெலங்காணா சுற்றுலாவின் இட ஒதுக்கீடு அலுவலகம் போன்ற சில முக்கியமான அரசு கட்டிடங்கள் இங்கு அமைந்துள்ளன. பாபு கான் எஸ்டேட் (ஒரு காலத்தில் ஐதராபாத்தில் 14 மாடிகளைக் கொண்ட மிக உயரமான கட்டிடம்) மற்றும் கான் லத்தீப் கான் எஸ்டேட் போன்ற பெரிய வணிக கட்டிடங்கள் இங்கு பல்வேறு வகையான வணிகங்களை நடத்தி வருகின்றன.  

## கல்வி
என்பவரால் புகைப்படம் எடுக்கப்பட்டது ]]  
நன்கு அறியப்பட்ட நிசாம் கல்லூரி மற்றும் சங்கம் இதன் புறநகரில் அமைந்துள்ளது.  

## விளையாட்டு
பசீர்பாக் ஒரு விளையாட்டு மையமாக இக்கிறது. மேலும் கால்பந்து மற்றும் தடகளத்திற்காக பயன்படுத்தப்படும் பல்நோக்கு லால் பகதூர் விளையாட்டு அரங்கம் இங்கே அமைந்துள்ளது. ஐதராபாத்தை இந்திய ராணுவத்திற்கு ஒப்படைக்கும் பணி இங்கு நடந்ததால் இது முன்பு பதே மைதானம் என்று அழைக்கப்பட்டது. முன்னதாக இது சர்வதேச துடுப்பாட்டப் போட்டிகளை நடத்த பயன்படுத்தப்பட்டது. பூப்பந்தாட்டம் மற்றும் டென்னிசுக்கு<nowiki/>பயன்படுத்தப்படும் ஒரு உட்புற மைதானமும் இங்கே உள்ளது. தற்போது அவை அதிகம் பயன்படுத்தப்படவில்லை. இது காச்சிபௌலி நகரின் விளையாட்டு மையமாக மாறியுள்ளது. இந்திய துடுப்பாட்ட லீக்கின் போட்டிகள் இங்குள்ள அரங்கங்களை புதுப்பித்துள்ளன.
# விகார்-உன்-நிசா நூன்

**பேகம் விகார் உன் நிசா (Begum Viqar un Nisa)** ( **விக்டோரியா ரேகா** அல்லது ' லேடி நூன்' என்றும் அழைக்கப்படுகிறார்; ) (பிறப்பு:1920 - இறப்பு 2000 சனவரி 16) இவர் 1957 முதல் 1958 வரை பாக்கித்தானின் முதல் பெண்மணியாக இருந்தார். தொழிலால், இவர் ஒரு சமூக சேவகர். இவர் 1945இல் 7 வது பாக்கித்தான் பிரதமர் சர் பெரோஸ் கான் என்பவரை இவர் மணந்தார். மேலும் பாக்கித்தான் இயக்கத்திலும் பங்கேற்றார். விகார் பிறப்பு மற்றும் தோற்றம் மூலம் ஒரு ஆஸ்திரியராக இருந்தார். 1920 சூலையில் விக்டோரி என்ற பெயரில் பிறந்தார்.  

## பாக்கித்தான் இயக்கத்துடன் ஈடுபாடு
திருமணத்திற்குப் பிறகு இவர் இசுலாமிற்கு மாறினார். மேலும் தனது பெயரை விக்டோரியாவிலிருந்து விகார் உன் நிசா என மாற்றிக் கொண்டார். சர் வைரோஸ் இந்திய தலைமை ஆளுநரின் அமைச்சரவையில் இருந்து விலகிய பின்னர் லாகூருக்குச் சென்ற அதே ஆண்டில் நூன் தில்லியை விட்டு வெளியேறினார். நூன் பாக்கித்தான் அரசியலில் நேரடியாக தனது ஈடுபாட்டை வெளிப்படுத்தினார். மேலும் உள்ளூர் அரசியலுடன் தன்னை ஈடுபடுத்திக் கொண்டார். பஞ்சாப் மாகாண மகளிர் துணைக்குழுவில் உறுப்பினரானார். முஸ்லிம் லீக்கிற்கான பேரணிகளையும் ஊர்வலங்களையும் ஏற்பாடு செய்தார். பஞ்சாபில் நடந்த ஒத்துழையாமை இயக்கத்தின் போது, நூன் பிரித்தன் ஆதரவுடைய கிசாரின் அமைச்சரவைக்கு எதிராக மூன்று முறை கைது செய்யப்பட்டு ஆர்ப்பாட்டங்களையும் ஆர்ப்பாட்டங்களையும் நடத்த உதவினார்.  

## சமூகப் பணி
1947இல் பாக்கித்தானுக்கு சுதந்திரம் கிடைத்ததைத் தொடர்ந்து, எல்லையைத் தாண்டி மக்கள் பெருமளவில் இடமாற்றம் செய்யப்பட்டனர். இதைத்தொடர்ந்து, அகதிகள் நெருக்கடியை நிவர்த்தி செய்வதிலும், பல்வேறு அகதி முகாம்கள் மற்றும் குழுக்களுக்கு உதவி வழங்குவதிலும் ஈடுபட்டார். இவர் செஞ்சிலுவைச் சங்கத்துடன் தொடர்பு கொண்டு உள்ளூர் சமூகப் பணிகளில் ஈடுபட்டார். பாக்கித்தானின் இராவல்பிண்டி, விகார் உன் நிசா மகளிர் கல்லூரி மற்றும் வங்காளாதேசத்தின் தலைநகர் டாக்காவில் பெண்களுக்கான புகழ்பெற்ற பள்ளியான விகருன்னிசா நூன் பள்ளி ஆகியவற்றை நிறுவ இவர் உதவினார்.  

## பிற்கால வாழ்வு
இவரது கணவர் சர் பெரோஸ் பின்னர் கிழக்கு பாக்கித்தானின் முதல் ஆளுநராகவும், இறுதியில் 1957இல் பாக்கித்தான் பிரதமராகவும் ஆனார் . அவரது மரணத்திற்குப் பிறகு, பாக்கித்தானின் பிற முக்கிய பெண் சமூக சேவையாளர்களான மறைந்த பேகம் மஹ்மூதா சலீம் கான், அட்டியா இனாயதுல்லா மற்றும் பேகம் ஸாரி சர்பராஸ் ஆகியோருடன் இவர் தொடர்ந்து சமூகப் பணிகளில் ஈடுபட்டார்; மற்றும் பாக்கித்தானின் குடும்பக் கட்டுப்பாடு சங்கம், பாக்கித்தானியர்களுக்கு அவசர மருத்துவ மற்றும் நிவாரண சேவைகளை வழங்கும் ஒரு அமைப்பான பாக்கித்தான் ரெட் கிரசண்ட் அமைப்பு, பாக்கித்தானின் தேசிய கைவினை அமைப்பு மற்றும் பிற அமைப்புகளின் மூத்த மற்றும் நிர்வாக உறுப்பினராக இருந்தார். முகம்மது ஜியா-உல்-ஹக்கின் ஆட்சியின் போது, சிறிது காலம், இவர் பாக்கித்தான் அரசாங்கத்தில் சுற்றுலா மற்றும் கலாச்சாரத்துறை மத்திய அமைச்சராக இருந்தார். தனது பிற்கால வாழ்க்கையில், பாக்கித்தானின் அபோட்டாபாத்திற்கு அருகிலுள்ள மலைகளிலும், அழகிய இஸ்லாமாபாத்திலும் உள்ள தனது குடிசையான "அல்-ஃபெரோஸ்" மற்றும் வண்ணமயமான இஸ்லாமாபாத்தில் தனது நேரத்தை அதிக நேரம் செலவிட்டார்.  

விகார்-உன்-நிசா நூன் 2000 சனவரி 16 அன்று இஸ்லாமாபாத்தில் ஒரு நீண்டகால நோயால் இறந்தார்.
# சியாம் நாராயண் ஆர்யா



**சியாம் நாராயண் ஆர்யா** *(Shyam Narayan Arya)* என்பவர் ஒர் இந்திய மருத்துவர் ஆவார். இந்திய மருத்துவச் சங்கத்தின் பொது மருத்துவக் கல்லுரியின் தேசியப் பேராசிரியர் மற்றும் தலைவராகவும் இவர் பணியாற்றினார்.. ஓர் எழுத்தாளராகவும் அறியப்பட்ட இவர் பல மருத்துவக் கட்டுரைகளையும் தனிக்கட்டுரைகளையும் வெளியிட்டுள்ளார். மற்றவர்களால் வெளியிடப்பட்ட புத்தகங்களுக்கு சில அத்தியாயங்களை வழங்கியுள்ளார் . பாட்னா மருத்துவக் கல்லூரி மற்றும் பாட்னா பல்கலைக்கழக மருத்துவமனையின் முன்னாள் மாணவர் ஆவார் . இந்திய மருத்துவமனை மருத்துவ சங்கத்தின் உறுப்பினரான இவர் இங்கு ஒரு தேசிய தலைவராகவும் உள்ளார் . இந்தியாவில் மருத்துவத்திற்காக வழங்கப்படும் மிக உயரிய விருதான பிதான் சந்திரா ராய் விருதை இந்திய மருத்துவக் கழகம் இவருக்கு வழங்கி சிறப்பித்தது. மேலும், மருத்துவத்துறையில் சிறந்த மருத்துவ சேவைக்காக இந்திய அரசாங்கம் நான்காவது உயரிய குடிமகன் விருதான பத்மசிறீ விருதை 2008ஆம் ஆண்டு சியாம் நாராயண் ஆர்யாவுக்கு வழங்கியது..
# யோகேசு குமார் சாவ்லா


**யோகேசு குமார் சாவ்லா** *(Yogesh Kumar Chawla)* என்பவர் ஓர் இந்திய மருத்துவர் மற்றும் கல்லீரலியலில் நிபுணத்துவம் பெற்றவர் ஆவார். சண்டிகார் நகரிலுள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் இயக்குனராகப் பணிபுரிந்தார். சபல்பூரிலுள்ள நேதாஜி சுபாசு சந்திரபோசு மருத்துவக் கல்லூரியில் மருத்துவத்தில் இளநிலை பட்டம் பெற்ற இவர் அதே கல்லுரியில் இரைப்பை நோய்களைப் பற்றிய ஆய்வுப்பிரிவில் முதுகலைப் பட்டமும் பெற்றார். 2015 ஆம் ஆண்டு இந்திய அரசின் நான்காவது உயர் குடிமகன் விருதான பத்மசிறீ விருது இவருக்கு வழங்கப்பட்டது.
# வேலூர் (பெரம்பலூர்)



**வேலூர் ஊராட்சி - பெரம்பலூர் மாவட்டம்** (*Alambadi Gram Panchayat*), தமிழ்நாட்டின் பெரம்பலூர் மாவட்டத்தில் உள்ள பெரம்பலூர் வட்டாரத்தில், பெரம்பலூர் ஊராட்சி ஒன்றியத்தில்அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4900 ஆகும். இவர்களில் பெண்கள் 2454 பேரும் ஆண்கள் 2446 பேரும் உள்ளனர்.
# பிஸ்வநாத் மாவட்டம்



**பிஸ்வநாத் மாவட்டம்** (**Biswanath District** அசாமின் சோனித்பூர் மாவட்டத்தின் 3 வருவாய் வட்டங்களைக் கொண்டு பகுதிகளைக் கொண்டு இப்புதிய மாவட்டம் 15 ஆகஸ்டு 2015 அன்று புதிதாக நிறுவப்பட்டது. இம்மாவட்டம் 832 கிராமங்களைக் கொண்டது. இம்மாவட்டத்தில் நிர்வாகத் தலைமையிடம் பிஸ்வநாத் சார்யாலி நகரத்தில் உள்ளது. பிஸ்வநாத் மாவட்டத்தின் வடக்கில் அருணாச்சலப் பிரதேசம், தெற்கில் பிரம்மபுத்திரா ஆறு, கிழக்கில் லக்கீம்பூர் மாவட்டம், மேற்கில் சோனித்பூர் மாவட்டம் எல்லைகளாக உள்ளது.  

## மாவட்ட நிர்வாகம், ஊராட்சி & உள்ளாட்சி அமைப்புகள்
- வருவாய் கோட்டங்கள்: பிஸ்வநாத் சரியாலி கோட்டம் மற்றும் கோக்பூர் கோட்டம்
- வருவாய் வட்டங்கள்: பிஸ்வநாத் சர்யாலி வட்டம், கோக்பூர் வட்டம் மற்றும் ஹெலம் வட்டம்
- ஊராட்சி ஒன்றியங்கள்: சாய்துவார் ஊராட்சி ஒன்றியம், புப் சாய்துவார் ஊராட்சி ஒன்றியம், பெகாலி ஊராட்சி ஒன்றியம், பாக்மோரா ஊராட்சி ஒன்றியம், பிஸ்வநாத் ஊராட்சி ஒன்றியம், சகோமோதா ஊராட்சி ஒன்றியம், சோட்டீ ஊராட்சி ஒன்றியம்,
- கிராமங்கள்: 832
- நகராட்சிகள: பிஸ்வநாத் சரியாலி மற்றும் கோக்பூர்
# ஹொஜாய் மாவட்டம்



**ஹோஜாய் மாவட்டம்** (**Hojai District**) அசாம் மாநிலத்தின் நவகோன் மாவட்டத்தின் மூன்று வருவாய் வட்டங்ளைக் கொண்டு இப்புதிய மாவட்டம் 15 ஆகஸ்டு 2015 அன்று நிறுவப்பட்டது. இம்மாவட்டத்தின் நிர்வாகத் தலைமையிடம் ஹொஜாய் நகரம் ஆகும்.  

## வருவாய் வட்டங்கள்
ஹோஜாய் மாவட்டம் ஹொஜாய், தோபோகா மற்றும் லங்கா எனும் மூன்று வருவாய் வட்டங்ளைக் கொண்டது.  

## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, ஹோஜாய் மாவட்டத்தின் மொத்த மக்கள்தொகை 9,31,218 ஆகும். மக்கள்தொகையில் இசுலாமியர்கள் 4,99,565 (53.65%) மற்றும் இந்துக்கள் 4,24,065 (45.53%) ஆகவுள்ளனர். 1971 இந்திய-பாகிஸ்தான் போரின் போது இலட்சக்கணக்கான வங்காளதேச முஸ்லீம்கள் சில்ஹெட் மாவட்டத்திலிருந்து இம்மாவட்டத்தில் புலம்பெயர்ந்தனர்.  

**''வருவாய் வட்ட வாரியான சமய மக்கள்''**

| வட்டம் | மொத்தம் | இந்துக்கள் | முஸ்லீம்கள் | இந்து % | முஸ்லீம் % |  |
| --- | --- | --- | --- | --- | --- | --- |
| ஹோஜாய் | 228,530 | 135,377 | 92,590 | 59.24% | 40.52% |  |
| தோபோகா | 303,767 | 37,872 | 265,366 | 12.47% | 87.35% |  |
| லங்கா | 398,921 | 250,816 | 141,609 | 62.87% | 35.50% |  |
| **மொத்தம் (2011) ** | 931,218 | 424,065 | 499,565 | 45.53% | 53.65% | } |

## அரசியல்
ஹோஜாய் மாவட்டம் ஜமுனாமுக், ஹோஜாய், லும்டிங் என மூன்று சட்டமன்றத் தொகுதிகளைக் கொண்டுள்ளது. நவகோங் மக்களவைத் தொகுதியில் இம்மாவட்டம் உள்ளது.
# ஆதர்ஷ் கூட்டுறவு வங்கி

**ஆதர்ஷ் கூட்டுறவு வங்கி லிமிடெட் என்பது** ஒரு பல மாநில கூட்டுறவு வங்கியாகும். இது 1972-ஆம் ஆண்டில் ராஜஸ்தான் மாநிலத்தின் சிரோஹி என்ற நகரில் தனது செயல்பாடுகளைத் தொடங்கியது. பொது மக்களின் பொருளாதார, சமூக மற்றும் கலாச்சார தேவைகளைப் பூர்த்தி செய்ய தன்னார்வத்துடன் ஒன்றுபட்ட நபர்களின் தன்னாட்சி சங்கத்தை உருவாக்குவது இந்த வங்கியின் முக்கிய நோக்கமாகும்.  

2019 டிசம்பரின் இறுதியில், ராஜஸ்தான் மற்றும் குஜராத் மாநிலத்தில் இந்த வங்கிக்கு 46 கிளைகள் இருந்தன. [2] [3].  

## விருதுகள் மற்றும் அங்கீகாரம்

- 2008-2009 ஆம் ஆண்டில் இந்திய சாதனையாளர் மன்றத்தால் "சிறந்த செயல்திறன் கொண்ட கூட்டுறவு வங்கி விருது", ராஜஸ்தான் மாநிலத்தில் முதல் இடத்தையும் அகில இந்திய அடிப்படையில் 9 வது இடத்தையும் பெற்றது.   <sup data-ve-ignore="true">&#x5B; *<span title="This claim needs references to reliable sources. (October 2015)">மேற்கோள் தேவை</span>* &#x5D;</sup><sup data-ve-ignore="true">&#x5B; *<span title="This claim needs references to reliable sources. (October 2015)">மேற்கோள் தேவை</span>* &#x5D;</sup>
- டிசம்பர் 23, 2010 அன்று கோவாவில் வங்கி ஆளுகை அமைப்பு நடத்திய கூட்டுறவு வங்கி விருதுகள் 2010 இல் "வாடிக்கையாளர் சேவை விருதில் சிறப்பிடம்" என்ற விருதும் பெற்றது.
# தெற்கு சல்மாரா மாவட்டம்



**தெற்கு சல்மாரா மாவட்டம்** (**South Salmara Mankachar**) தெற்கு அசாம் மாநிலத்தில் உள்ள துப்ரி மாவட்டத்தின் சில வருவாய் வட்டங்களைக் கொண்டு 15 ஆகஸ்டு 2015 அன்று நிறுவப்பட்டது. இதன் நிர்வாகத் தலைமையிடம் அட்சிங்கிமாரி ஆகும். கவுகாத்திக்கு கிழக்கே 245 கி.மீ. தொலைவில் **அட்சிங்கிமாரி** உள்ளது.  

## புவியியல்
980 சதுர கிலோ மீட்டர் (2,500 சதுர மைல்) பரப்பளவு கொண்ட தெற்கு சல்மாரா மாவட்டத்தின் மேற்கில் வங்காளதேசம், தென்கிழக்கில் மேகாலயாவும் எல்லைகளாக உள்ளது.  

## பொருளாதாரம்
பிரம்மபுத்திரா ஆறு இம்மாவட்டத்தின் கிழக்கிலிருந்து மேற்காக பாய்கிறது. மாவட்டத்தில் ஆன்டின் சராசரி மழைப்பொழிவு 2,916 மில்லி மீட்டர் ஆகும். தெற்கு சல்மாரா மாவட்டத்தின் நெல், கோதுமை, பருப்புகள மற்றும் கரும்பு போன்ற வேளாண்மையும், காட்டுப் பொருட்களும் முதன்மைப் பொருளாதாரம் ஆகும். காடுகளிலிருந்து மூங்கில் விளவிக்கப்படுகிறது. மேலும் பால், மீன், முட்டை, இறைச்சி இம்மாவட்டத்தின் பொருளாதார வளர்ச்சிக்கு உதவுகிறது. இம்மாவட்டத்தின் மலைப்பாங்க்கான பகுதிகளில் 1362 ஹெக்டேர் பரப்பில் மூன்று தேயிலைத் தோட்டங்கள் உள்ள்து.  

## வருவாய் மாவட்ட நிர்வாகம்
இம்மாவட்டம் ஒரு ஒரு வருவாய் கோட்டமும், 2 வருவாய் வட்டங்களும் கொண்டது.  
1. தெற்கு சல்மாரா வருவாய் வட்டம்
1. மன்கச்சர் வருவாய் வட்டம்

## அரசியல்
இம்மாவட்டம் மன்கச்சர் மற்றும் சல்மாரா தெற்கு சட்டமன்றத் தொகுதிகளைக் கொண்டது. துப்ரி மகக்ளவைத் தொகுதியில் இம்மாவட்டம் உள்ள்து.  

## மக்கள் & பண்பாடு
இம்மாவட்டத்தில் அசாமிய மற்றும் புலம்பெயர்ந்த வங்காளதேச மக்கள் அதிகம் வாழ்வதால் இரு பண்பாட்டு நாகரிகங்களின் கலவையாக கொண்டுள்ளது. இம்மாவட்டத்தின் மொத்த மக்களில் [[வங்காளதேசம்|வங்காளதேச முஸ்லீம்கள் 85% ஆகவும், இந்துக்கள் 14% ஆகவும், கிறித்தவர்கள் மற்றும் சீக்கியர்கள் 1% ஆகவுள்ளனர். இம்மாவட்டத்தில் வங்காள மொழி பெரும்பான்மையாகப் பேசப்படுகிறது.  

## போக்குவரத்து

### நீர்வழிப்போக்குவரத்து
இம்மாவட்டத்தில் பாயும் பிரம்மபுத்திரா ஆற்றில் படகுப் போக்குவரத்து நடைபெறுகிறது.  

### சாலைப்போக்குவரத்து
மாநிலச் சாலைகள் சாலைப்போக்குவரத்திறு பயன்பாட்டில் உள்ளது.
# பிசு (2,4-டைநைட்ரோபீனைல்) ஆக்சலேட்டு



**பிசு (2,4-டைநைட்ரோபீனைல்) ஆக்சலேட்டு** *(Bis (2,4-dinitrophenyl)* oxalate) என்பது C<sub>14</sub>H<sub>6</sub>N<sub>4</sub>O<sub>12</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒளிர் குழாய்களில் பயன்படும் 1,2-டையாக்சிடேண்டையோன் என்ற வேதிச்சேர்மத்தை தயாரிப்பதற்கான மூலப்பொருளாக இது பயன்படுகிறது.பிசு(2,4,6-டிரைகுளோரோபீனைல்) ஆக்சலேட்டும், பிசு(2,4,5-டிரைகுளோரோபீனைல்) ஆக்சலேட்டும் இச்சேர்மத்துடன் தொடர்புடைய பிற ஒளிர் குழாய் பயன்பாட்டு வேதிப்பொருள்களாகும்.
# எத்திலீன் பிசு(அயோடோ அசிட்டேட்டு)



**எத்திலீன் பிசு (அயோடோ அசிட்டேட்டு)** *(Ethylene bis(iodoacetate)* என்பது C<sub>6</sub>H<sub>8</sub>I<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எத்திலீன் கிளைக்கால் சேர்மத்தினுடைய அயோடோ அசிட்டேட்டு எசுத்தர் என இச்சேர்மம் வகைப்படுத்தப்படுகிறது. சுருக்கமாக எசு-10 என்ற பெயராலும் அழைக்கப்படும் இது ஆல்கைலேற்றும் முகவராக செயல்படுகிறது. புற்றுநோய்க்கு எதிரான மருந்தாக இது ஆய்வு செய்யப்படுகிறது.
# ஆங்காங்-மக்காவு படகு முனையம்

**ஆங்காங்-மக்காவு படகு முனையம்** என்பது ஒரு படகு முனையம் மற்றும் உலங்கு வானூர்தி நிலையம் ஆகியவையை உள்ளடக்கியது. இது ஆங்காங்கின் மையமாகப் பகுதியில் அமைந்துள்ளது. இது ஐசிஏஓ குறியீட்டைக் **கொண்டுள்ளது.**  

மக்காவு மற்றும் தெற்கு சீனாவின் நகரங்களுக்கு படகு சேவைகளை வழங்கிவரும் ஆங்காங்கில் உள்ள மிக முக்கியமான முனையம் ஆகும் மக்காவிற்கு திட்டமிடப்பட்ட உலங்கு வானூர்தி நிலையம்உலங்கு வானூர் சேவை வழங்கப்படுகிறது, மற்ற பிராந்திய இடங்களுக்கும் சேவைகள் வழங்கப்படுகின்றன.  

முனையம் ஆங்காங்கின் முக்கிய வணிக மாவட்டத்தின் மேற்கே, ஆங்காங் தீவின் வடக்கு கரையில் செங்வானில் அமைந்துள்ளது. இது ஆங்காங் அனைத்து போக்குவரத்துறைகளுடன் (எம்.டி.ஆர் தொடருந்துச் சேவையுடன்) இணைக்கப்பட்டுள்ளது. மேலும் பிற வகையான பொது போக்குவரத்தினால் இது சிறப்பாக செய்யப்படுகிறது. முனையம் வணிக மற்றும் போக்குவரத்து வளாகமான சான் டாக் மையத்தின் ஒரு பகுதியாகும்.  

## வரலாறு
ஆங்காங் காலனியின் ஆரம்ப காலங்களில் ஆங்காங்கிற்கும் மக்காவிற்கும் இடையில் திட்டமிடப்பட்ட படகுகள் இயங்கி வருகின்றன. மக்காவிற்கான படகுகள் பழைய மக்காவு படகு முனையத்திலிருந்து 20 ஆம் நூற்றாண்டின் நடுப்பகுதியில் இருந்து இயக்கப்பட்டு வருகிறது. இருப்பினும் 1960 களில் நீராவி கப்பல்கள் - தக் சிங், டாய் லோய், ஃபேட் ஷான் மற்றும் (அதிக ஆடம்பரமான) மக்காவோ - நான்கு மணிநேரம் ஆகும் பயணத்திற்கு. தற்போதைய தளத்தின் ஒரு பகுதியாக பிரபலமான மேற்கத்திய சந்தை இருந்தது.  

1971 ஆம் ஆண்டில், மக்காவு செல்லும் வழியில் (சூறாவளி ரோசு 1971) விளைவாக பேட் சான் என்கிற படகு மூழ்கியது. படகில் இருந்த 96 பேரில் 92 பேர் இறந்தனர், அவர்களில் பெரும்பாலோர் குழு உறுப்பினர்கள். அவர்கள் பயணிகளை ஏற்றிச் செல்லவில்லை.  

## முனைய வசதிகள்

மக்காவிற்கு படகுகள் புறப்படுவதற்கான முக்கிய புள்ளியாக முனையம் உள்ளது, இருப்பினும் சிம் சா சுயி நகரில் உள்ள ஹாங்காங்-சீனா படகு முனையத்திலிருந்து மற்றும் ஹாங்காங் சர்வதேச விமான நிலையத்திலிருந்து (பயணிகளை மட்டும் கொண்டு செல்வதற்காக) சேவைகள் இயங்குகின்றன.  

படகு போக்குவரத்துகளை இரண்டு நிறுவனங்கள் பல இடங்களுக்கு சேவைகளை வழங்குகிறது. டர்போ ஜெட் மற்றும் சோட்டாய் தண்ணீர் ஜெட்.  

பல நிறுவனங்கள் சீனாவின் குவாங்டாெங்கி உள்ள பகுதிகளுக்கு சேவைகளை வழங்குகின்றது. குவாங்டாேங் இடங்களுக்கான பிற சேவைகள் சிம் ஷா சூய் மற்றும் ஹாங்காங் சர்வதேச விமான நிலையத்தில் உள்ள ஹாங்காங்-சீனா படகு முனையத்திற்க்கும் இயங்கப்படுகிறது. இந்த விபத்தில் 85 பேர் காயமடைந்தனர். வெள்ளிக்கிழமை காலை 1.15 மணிக்கு படகு விபத்துக்குள்ளானது &nbsp; மக்காவு செல்லும் வழியில்.  

## உலங்கு வானூர்தி
சான் டாக் உலங்கு வானூர்தி தளமும் ஆங்காங்-மக்காவு படகு முனையத்தல்தான் அமைந்துள்ளது.  

## செல்லுமிடங்கள்
| சென்சென் | சென்சென் படகு முனையம் (蛇口 客运) |  |
| --- | --- | --- |
| மக்காவு | வெளிப்புற படகு முனையம் (外港 客運) |  |
| மக்காவு | தைபா படகு முனையம் (氹 仔 客運) |  |
| சூகாய் | சூகாய் படகு முனையம் (珠海) | } |

## தரைவழி போக்குவரத்து
படகு மற்றும் உலங்கு வானூர்தி தவிர, படகு முனையம் ஆங்காங்கின் பல்வேறு பகுதிகளுக்கு ஒரு பொது போக்குவரத்து மையமாகும். முனையத்திற்கு அருகில் ஷியுங் வான் எம்.டி.ஆர் நிலையம் உள்ளது . பல பஸ் முனையங்கள், முனையத்திற்கு அருகில் உள்ளன, ஷுன் தக் மையத்தில் ஒரு மினி பஸ் மற்றும் டாக்ஸி பிக் அப் பகுதி ஆகியவை உள்ளன. ஹாங்காங் டிராம்வே தெரு முழுவதும் இரு திசைகளிலும் டிராம் நிறுத்தங்களைக் கொண்டுள்ளது.  

  - 
-
# கர்நாடகாவின் சித்தி இனக்குழு


**கர்நாடகாவின்** **சித்தி இனக்குழு** (*Siddis of Karnataka*) மக்கள் ஆப்பிரிக்க பண்டு மக்களின் வழித்தோன்றல்கள் ஆவர். எல்லாப்பூர், ஆளியால், அங்க்கோலா, கானாபூர் உள்ளிட்ட இடங்களில் வாழும் இவர்களின் முன்னோர்களில் பலர் கிட்டத்தட்ட 300 முதல் 500 ஆண்டுகளுக்கு முன்னர் போர்த்துக்கீசியர்களால் இந்தியாவிற்கு அழைத்து வரப்பட்டதாக வரலாற்றுப் பதிவுகள் சுட்டுகின்றன. கர்நாடக சித்தி இனத்தவரின் மக்கள் தொகை 50 000 முதல் 60 000 வரை இருக்கக்கூடும் என்று கணிக்கப்பட்டுள்ளது. இந்தியாவில் குஜராத், ஆந்திராவில் சில பகுதிகளிலும் இவ்வினக்குழு மக்கள் வாழ்ந்து வருகின்றனர்.  
## வரலாறு
கர்நாடகாவில் வாழும் சித்தி இனத்தோர் பெரும்பாலும் 16 முதல் 19 நூற்றாண்டு வரையிலான காலத்தில் அடிமைகளாகச் செயல்படுவதற்கு போர்த்துக்கீசியர்களால் அழைத்து வரப்பட்டனர்; அதே சமயம் (13ம் நூற்றாண்டிலேயே) இந்திய நவாபுகளாலும் சுல்தான்களாலும் குறிப்பிடத்தக்க எண்ணிக்கையில் அழைத்து வரப்பட்டோர் படைவீரர்களாகவும் அடிமைகளாகவும் இருந்துள்ளனர். முதலில் கோவாவிற்கு வந்தோரில் சிலர் தப்பித்து, மேற்குத்தொடர்ச்சி மலைக் காடுகளில் பிழைத்தனர்; அவர்களின் வழித்தோன்றலில் வந்தோரே தற்போதைய கர்நாடக சித்திகளாக உள்ளனர்.  

## மொழியும் மதமும்
இவர்கள் பெரும்பாலும் கொங்கணி மொழியைப் பேசுகின்றனர்; சிலர் கன்னட மொழியும் மராத்தியும் இந்தியும் பேசுகின்றனர். இவர்களின் பெரும்பான்மை மதமாக இந்து மதம் உள்ளது; குறிப்பிடத்தக்க எண்ணிக்கையில் இசுலாத்தையும் கிறித்துவ மதத்தையும் மேற்கொண்டுள்ளனர். வெவ்வேறு சமயத்தைத் தழுவினாலும் எவ்வித வேறுபாடும் காட்டாமல் அவர்களுக்குள் திருமணம் செய்து கொள்கின்றனர்.
# எம். குமாரசாமி பொறியியல் கல்லூரி


**எம். குமாரசாமி பொறியியல் கல்லூரி** (M. Kumarasamy College of Engineering) இந்தியாவின்  
தமிழ்நாடு மாநிலத்திலுள்ள கரூர் மாவட்டம், தலவபாளையத்தில் கரூர் - சேலம் செல்லும் வழியில் அமைந்துள்ளது. இப்பொறியியல் கல்லூரியை எம். குமரசாமி உடல்நலம் மற்றும் கல்வி அறக்கட்டளையின் நிர்வாக அறங்காவலரான எம். குமாரசாமி 2001 ஆம் ஆண்டில் நிறுவினார். கல்லூரி, சென்னை அண்ணா பல்கலைக்கழகத்துடன் இணைக்கப்பட்டுள்ளது மற்றும் அகில இந்திய தொழில்நுட்பக் கல்விக் குழுவால் அங்கீகரிக்கப்பட்டள்ளது..  
## வரலாறு
எம். குமாரசாமி உடல்நலம் மற்றும் கல்வி அறக்கட்டளையால் 2000 ஆம் ஆண்டில் நிறுவப்பட்ட எம். குமாரசாமி பொறியியல் கல்லூரி 2011 ஆம் ஆண்டு நவம்பர் மாதத்தில் தன்னாட்சி நிறுவனமாக தரம் உயர்த்தப்பட்டு சென்னை அண்ணா பல்கலைக்கழகத்துடன் இணைக்கப்பட்டது. தேசிய மதிப்பீடு மற்றும் அங்கீகாரக் குழு கல்லூரிக்கான அங்கீகாரம் வழங்கியுள்ளது.  
## மதிப்பு கூட்டப்பட்ட படிப்புகள்
மதிப்பு கூட்டப்பட்ட படிப்புகள் ஒவ்வொரு துறையாலும் வடிவமைக்கப்பட்டு வழங்கப்படுகின்றன. இந்தப் படிப்புகள் வழக்கமான கல்லூரி நேரத்திற்குப் பிறகு நடத்தப்படுகின்றன.  
## நூலகம்
கல்லூரியில் 2000 ஆம் ஆண்டு நூலகம் தனது சேவையைத் தொடங்கியது. முழுமையாக கணினிமயமாக்கப்பட்ட நூலகத் தகவல் அமைப்புகள், ஊழியர்கள் மற்றும் மாணவர்களுக்கு அன்றாடச் செயல்பாடுகளில் பெரிதும் உதவுகின்றன.  

பட்டைக்குறி வருடும் வசதியுடன் மென்பொருள் அமைப்பும் நூலகத்தில் பயன்படுத்துகிறது. நூலகத்தில் உள்ள ஒவ்வொரு ஆவணமும் அதன் புழக்கத்திற்குப் பயன்படுத்தப்படும் பட்டைக் குறியீடு குறிச்சொல்லைக் கொண்டுள்ளது. நூலகத்தின் உள்ளடக்கம்:  
- மொத்த புத்தகங்களின் எண்ணிக்கை :33,000
- தலைப்புகளின் மொத்த எண்ணிக்கை :16,297
- புத்தகம் அல்லாத பொருட்கள் :2750
- பத்திரிகைகளின் மொத்த எண்ணிக்கை :22
## படிப்புகள்
எம். குமாரசாமி பொறியியல் கல்லூரியில் கீழ்கண்ட படிப்புகள் வழங்கப்பட்டு வருகின்றன:  
### இளநிலைப் படிப்புகள்
- பி.இ.- கணினி அறிவியல் மற்றும் பொறியியல்
- பி.இ.- மின்னணுவியல் மற்றும் தொடர்பியல் பொறியியல்
- பி.இ.- மின் மற்றும் மின்னணு பொறியியல்
- பி.இ.- மின்னணு மற்றும் கருவிப் பொறியியல்
- பி.டெக்.- தகவல் தொழில்நுட்பம்
- பி.இ.- இயந்திரப் பொறியியல்
- பி.இ.- குடிமைசார் பொறியியல்.

### முதுநிலைப் படிப்புகள்
- எம்.பி.ஏ.
- எம்.சி.ஏ.- கணினி செயலி
- எம்.இ. சி.எஸ்.இ.
- எம்.இ. பேரளவு ஒருங்கிணைச் சுற்று
- எம்.இ.- எம்.எப்.இ.
- எம்.இ. ஆற்றல் அமைப்பு
- எம்.இ. தொடர்பு அமைப்பு.
# பந்தளம் நகராட்சி

<div> </div>  
| வகை |
| --- |
**பந்தளம் நகராட்சி (Pandalam Municipality (PM))** என்பது இந்தியாவின் கேரள மாநிலத்தின் பத்தனம்திட்டா மாவட்டத்தில் அமைந்துள்ளது. நகரத்தை நிர்வகிக்கும் உள்ளாட்சி நிர்வாகம் ஆகும்.'''  

## நகர்மன்றம்
பந்தளம் நகராட்சி 2015, நவம்பரில் உருவாக்கப்பட்டது. 2017 ஆம் ஆண்டு நிலவரப்படி, பந்தளம் நகராட்சியின் நகர்மன்றத்தில் 33 உறுப்பினர்கள் உள்ளனர்.
# யாழினி

**யாழினி** என்பது 2015 - 2016 தமிழ் மொழியில்<nowiki/>வெளிவந்த தமிழ் தொலைக்காட்சி தொடர்கள் ஆகும், இது திங்கள் முதல் வெள்ளி வரை IBC தமிழில் நவம்பர் 2015 முதல் செப்டம்பர் 2 வரை 2016 மாலை 7:30 மணிக்கு ஒளிபரப்பப்பட்டது, இதில் நிகிலா, தினேஷ், ஷ்ரவன், தேவ், ஆஷா ராணி மற்றும் திவ்யா நடித்தனர்.  

இந்த நிகழ்ச்சியை ராடான் நிறுவனத்தின்ராதிகாவும் இயக்குநர் சுந்தர் கே. விஜயனும் தயாரித்தனர். இலங்கை தமிழ் அகதிகள் மற்றும் தமிழகத்தில் அவர்கள் நடத்திய போராட்டங்கள் பற்றிய நாடகம். இலங்கை அகதி யஜினி, தனது தங்கை மற்றும் சகோதரருடன் தனது அத்தை வீட்டில் வசித்து வருகிறார். இந்த கதை அவரது வாழ்க்கையைச் சுற்றியது.  

## நடிகர்கள்

- நிகிலா-யஜினி
- தினேஷ்
- சரவன்
- தேவ்
- ஆசா ராணி
- திவ்யா
- வசந்தி விசுவநாதன்
- தனலட்சுமி
- அஷ்ரிதா
- சவுந்தர்யா செட்டி
- தினகரன்
- வீர
- வினோத்
- மிதுன்
- ஹரிஷ்
- சந்தோஷ்
- நாகராஜ்

## சர்வதேச ஒளிபரப்பு

- இலங்கை தமிழ் தொலைக்காடசி சக்தி தொலைக்காட்சி திங்கள் முதல் வெள்ளி வரை மாலை 6:00 மணிக்கு ஓளிப்பரப்பியது.
# மேற்கு கர்பி அங்லோங் மாவட்டம்



**மேற்கு கர்பி அங்லோங் மாவட்டம்** (**West Karbi Anglong district**) அசாம் மாநிலத்தின் கர்பி ஆங்கலாங்கு மாவட்டத்தின் மேற்குப் பகுதிகளைக் கொண்டு புதிய மேற்கு கர்பி அங்லோங் மாவட்டம் நிறுவ 15 ஆகஸ்டு 2015-இல் மாநில முதல்வர் தருண் கோகாய் அறிவித்தார். இம்மாவட்டம் அதிகாரப்பூர்வமாக 10 பிப்ரவரி 2016-இல் துவக்கப்பட்டது. இம்மாவட்டத்தின் நிர்வாகத் தலைமையிடம் **அம்ரென்** நகரம் ஆகும். இம்மாவட்டம் மலைவாழ் பழங்குடி மக்கள் நிறைந்த மாவட்டம் ஆகும். இம்மாவட்டத்தின் வடக்கில நகாமோ மாவட்டம், கிழக்கில் கிழக்கு கர்பி அங்லோங் மாவட்டம், தெற்கிலும், தென்மேற்கிலும் மேகாலயா மாநிலத்தின் மேற்கு ஜைந்தியா மலை மாவட்டம் மற்றும் ரி-போய் மாவட்டம் உள்ளது. இது திபு மக்களவைத் தொகுதிக்கு உட்பட்டது.  

## வரலாறு
இந்திய விடுதலைக்குப் பின்னர் சைமன் ஆணையத்தின் பரிந்துரைகளின் படி, கர்பி ஆங்கலாங்கு மாவட்டத்திற்கு, மாவட்டத் தன்னாட்சி அதிகாரம் வழங்கப்பட்டது. 2016-இல் கர்பி ஆங்கலாங்கு மாவட்டத்தின் மேற்குப் பகுதிகளைக் கொண்டு மேற்கு கர்பி அங்லோங் மாவட்டம் மற்றும் கிழக்குப் பகுதிகளைக் கொண்டு கிழக்கு கர்பி அங்லோங் மாவட்டம் என இரண்டாகப் பிரிக்கப்பட்டது.  

## புவியியல்
மத்திய அசாமில் அமைந்த கர்பி அங்லோங் பீடபூமியில் செப்டம்பர் முதல் அக்டோபர் வரை பருவமழைக் காலம் காலம் ஆகும். கர்பி அங்லோங் பீடபூமியின் மேற்குப் பகுதி மலைகள் சூழ்ந்தும், கிழக்குப் பகுதி சமவெளியாகும். இம்மாவட்டத்தில் மைடிரியங் ஆறு, கர்பி லாபி ஆறு கோப்பிலி ஆறு மற்றும் அம்ரேங் ஆறுகள் பாய்கிறது.  

## மக்கள்தொகை பரம்பல்
### மொழிகள்
இம்மாவட்டத்தில் கர்பி மொழியுடன் காரோ மொழி, திவா மொழி, ஆங்கிலம், இந்தி மற்றும் அசாமிய மொழிகள் பேசப்படுகிறது. தொடர்பு மொழியாக வங்காள மொழி பேசப்படுகிற்து.  

## இதனையும் காணக்
- கர்பி ஆங்கலாங்கு மாவட்டம்
# கிழக்கு கர்பி அங்லோங் மாவட்டம்



**கிழக்கு கர்பி அங்லோங் மாவட்டம்** (**East Karbi Anglong district**) அசாம் மாநிலத்தின் கர்பி ஆங்கலாங்கு மாவட்டத்தின் கிழக்குப் பகுதிகளைக் கொண்டு புதிய கிழக்கூ கர்பி அங்லோங் மாவட்டம் நிறுவ 15 ஆகஸ்டு 2015-இல் மாநில முதல்வர் தருண் கோகாய் அறிவித்தார். இம்மாவட்டம் அதிகாரப்பூர்வமாக 10 பிப்ரவரி 2016-இல் துவக்கப்பட்டது. இதன் நிர்வாகத் தலைமையிடம் **திபு** நகரம் ஆகும். இம்மாவட்டம் கர்பி அங்லோங் தன்னாட்சிப் பிரதேசத்தின் ஒரு அங்கமாக உள்ளது.  

## மொழிகள்
இம்மாவட்டத்தின் பெரும்பான்மையான பழங்குடி மக்கள் கர்பி மொழி பேசுகின்றனர். மேலும் இம்மாவட்டத்தில் அசாமிய மொழி, ஆங்கிலம், இந்தி மொழி, போடோ மொழிகள் பேசப்படுகிறது. இம்மாவட்டத்தில் பெரும்பான்மை கர்பி பழங்குடிகளுடன், போடோ பழங்குடிகளும் வாழ்கின்றனர்.  

## போக்குவரத்து
இம்மாவட்டத்தில் சாலைப்போக்குவரத்து மட்டுமே உள்ளது. அருகமைந்த தொடருந்து நிலையம் ஹோஜாய் நகரத்தில் உள்ளது. மேலும் மேகாலயா மாநிலத்தின் எல்லைப்புறப் பகுதிகளுக்கு பேருந்து வசதிகள் உள்ளது.  

## இதனையும் காண்க
- மேற்கு கர்பி அங்லோங் மாவட்டம்
# குருகுமார் பாலச்சந்திர பருல்கர்



**குருகுமார் பாலச்சந்திர பருல்கர்** *(Gurukumar Balachandra Parulkar)* ஒர் இந்திய இருதய அறுவை சிகிச்சை நிபுணர் ஆவார். கிங் எட்வர்ட் நினைவு மருத்துவமனை மற்றும் சேத் கோர்தண்டாசு சுந்தர்தாசு மருத்துவக் கல்லூரியில் பேராசிரியராகப் பணிபுரிந்து ஓய்வு பெற்றார். 1984 ஆம் ஆண்டு இந்திய அறுவைசிகிச்சை சங்கத்தின் தலைவராகவும் இவர் பணியாற்றினார் கு.பா. பருல்கர் என்ற பெயராலும் இவர் அறியப்படுகிறார்.  

இந்திய மாநிலமான மகாராட்டிராவின் தலைநகரம் மும்பையில் 1931 ஆம் ஆண்டு டிசம்பர் ஒன்றாம் நாள் இவர் பிறந்தார் , இந்தியாவில் இருதய அறுவை சிகிச்சையின் முன்னோடியாகத் திகழ்ந்த பிரபுல்லா குமார் செனினுடன் இணைந்து பருல்கர் பணியாற்றினார் . மும்பை பல்கலைக்கழகத்தில் பட்டம் பெற்ற இவர், அமெரிக்காவின் டெக்சாசு மாநிலத்திலுள்ள பேலோர் மருத்துவக் கல்லூரியில் மேம்பட்ட பயிற்சியைப் பெற்றார். இந்தியாவுக்குத் திரும்பியதும், இந்தியாவில் விரிவடைந்த பெருந்தமனி நீக்கத்திற்கான தாழ்வெப்பநிலை இரத்த ஓட்டத்தடுப்பு நுட்பத்தை அறிமுகப்படுத்தினார். 37 ஆண்டுகள் கோமா நிலையில் இருந்த செவிலி அருணா சான்பாக் வழக்கில் பாதிக்கப்பட்ட மருத்துவர்களில் இவரும் ஒருவராவார்.  

இந்தியாவில் மருத்துவ பிரிவுக்காக வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் 1997 ஆம் ஆண்டு குருகுமார் பாலச்சந்திர பருல்கருக்கு வழங்கியது. 1998 ஆம் ஆண்டு இந்திய அரசாங்கம் இவருக்கு மிக உயர்ந்த மூன்றாவது குடிமகன் விருதான பத்ம பூசண் விருதை வழங்கி சிறப்பித்தது. மேலும் இவர் மகாராட்டிர சுகாதார அறிவியல் பல்கலைக்கழகம் வழங்கும் 2009 ஆம் ஆண்டிற்கான மராத்தான் ஆசிரியர் விருது மற்றும் இதுபோன்ற பல கௌரவங்களையும் பருல்கர் பெற்றார்.
# சராய்தியோ மாவட்டம்



**சராய்தியோ மாவட்டம்** (**Charaideo district**) இந்தியாவின் அசாம் மாநிலத்தின் மேல் அசாம் கோட்டத்தில் உள்ள சிவசாகர் மாவட்டத்தின் சில வருவாய் வட்டங்களைக்க் கொண்டு சராய்தியோ மாவட்டம் நிறுவப்படும் என அசாம் மாநில முதல்வர் தருண் குமார் கோகய் 15 ஆகஸ்டு 2015 அன்று அறிவித்தார். சிவசாகர் மாவட்டத்தின் கிழக்கில் அமைந்த சராய்தியோ மாவட்டம் 27 சனவரி 2016 முதல் செயல்படத் துவங்கியது. இம்மாவட்டத்தின் நிர்வாகத் தலைமையிடம் சோனாரி நகரம் ஆகும்.  

சராய்தியோ மாவட்டத்தின் வடகிழக்கில் திப்ருகார் மாவட்டம், தெற்கில் நாகாலாந்து மற்றும் அருணாச்சலப் பிரதேசம், மேற்கில் சிவசாகர் மாவட்டம் எல்லைகளாக உள்ளது. நாகாலாந்து மாநிலத்துடன் 35 கி.மீ. மற்றும் அருணாச்சலப் பிரதேசத்துடன் 27 கி.மீ. எல்லையை இம்மாவட்டம் கொண்டுள்ள்து. இம்மாவட்டத்தில் பாயும் முதன்மை ஆறுகள் தேசாங், தவ்கக், சுப்பிரி, திமோன் மற்றும் தியோக் ஆறுகள் ஆகும்.  

## மாவட்ட நிர்வாகம்
இம்மாவட்டம் சோனாரி, சபேகட்டி, மக்மோரா மற்றும் மசிரா (பகுதி) என நான்கு வருவாய் வட்டங்களையும், அப்ஹோய்பூர் (சோனாரி), மக்மோரா, சபேகட்டி மற்றும் லக்வா எனும் 4 ஊராட்சி ஒன்றியங்களும், 327 வருவாய் கிராமங்களையும் கொண்டுள்ளது.  

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, 1069.15 சதுர கிலோ மீட்டர் பரப்பளவு கொண்ட இம்மாவட்டத்தின் மொத்த மக்கள்தொகை 4,71,418 ஆகும்.  
இம்மாவட்டம் கடல் மட்டத்திலிருந்து 89.6 மீட்டர் உயரத்தில் உள்ளது. இம்மாவட்டம் 14,863.64 ஹெக்டேர் பரப்புள்ள காடுகளையும், 17,083 பிகா (14,400 சதுர அடி அல்லது 1,340 சதுர மீட்டர் கொண்டது ஒரு **பிகா**) மேய்ச்சல் நிலங்களையும் கொண்டது. மேலும் இம்மாவட்டத்தில் 54 தேயிலைத் தோட்டகளும் கொண்டுள்ளது. இம்மாவட்டத்தில் சோனாரி  
## கல்வி நிலையங்கள்
1. சோனாரி வணிகக் கல்லூரி
1. போர்ஹத் பி பி பி எம் கல்லூரி
1. மொரான் கல்லுரி
1. மொரான் மகளிர் கல்லூரி
1. சபேக்கட்டி கல்லூரி
1. சோனாரி கல்லூரி

## அரசியல்
இம்மாவட்டம் மக்மோரா மற்றும் சோனாரி என 2 சட்டமன்றத் தொகுதிகள் கொண்டது. ஜோர்கத் மக்களவைத் தொகுதியில் இம்மாவட்டம் உள்ளது.  
## போக்குவரத்து
மாநிலச் சாலைகள் மட்டும் பேருந்து போக்குவரத்திற்கு உள்ளது.  

## இதனையும் காண்க
- அசாம் மாவட்டப் பட்டியல்
# அசோடோரியா

**அசோடோரியா** *(Azotorrhea)* என்பது மலம் அல்லது சிறுநீரில் நைட்ரசன் கலந்த பொருட்கள் அதிகப்படியாக வெளியேறும் ஒரு நிலையாகும். புரதச்சத்து மிகுந்துள்ள உணவை மக்கள் சாப்பிடும்போது, அமினோ அமில உடன்விளை பொருள்கள் உடைந்து மலம் கழித்தல் அல்லது சிறுநீர் கழித்தலின் போது வெளியேற்றப்பட்டு அவர்கள் பாதிக்கப்படலாம்.  

நாள்பட்ட குடிப்பழக்கம் அல்லது நீர்மத் திசுவழற்சி அல்லது கணைய நோய் பாதிப்பு முதலான சூழ்நிலைகளிலும் நைட்ரசன் மிகை மலம் அல்லது நைட்ரசன் மிகை சிறுநீர் நிலை தோன்றலாம்.
# மர்வான் கென்சாரி


**மர்வான் கென்சாரி (Marwan Kenzari** (பிறப்பு: ஜ1983 சவரி 16, இவர் ஓர்துனிசிய-டச்சு நடிரும் மற்றும் நகைச்சுவையாள்ருமாவார் இவர் டச்சு மற்றும் ஆங்கில மொழித் திரைப்படங்களில் நடித்துள்ளார். *ஊல்ப்* என்ற படத்தில் நடித்ததற்காக 2013ஆம் ஆண்டில் சிறந்த நடிகருக்கான கோல்டன் கால்ஃப் விருதினை வென்றார்.  

## வாழ்க்கை மற்றும் தொழில்
கென்சாரி 1983 சனவரி 16 அன்று நெதர்லாந்தின் டென் ஹாக்கில் ஒரு தூனிசியக் குடும்பத்தில் பிறந்தார். இசைத்தொகுப்பான சிகாகோவின் டச்சு பதிப்பின் மூலம் இவர் ஒரு இளைஞனாக நடிக்கத் தொடங்கினார். இவர் 2008 முதல் தனது சொந்தநாடான நெதர்லாந்தில் திரைப்படங்கள் மற்றும் தொலைக்காட்சி தொடர்களில் நடித்து வருகிறார். 2009 இல் கென்சாரி மாஸ்ட்ரிக்ட் நாடகக்கலையில் பட்டம் பெற்றார். 2013ஆம் ஆண்டில், *ஊல்ப்* (2013) என்றத்திரைப்படத்தில் நடித்ததற்காக நெதர்லாந்து திரைப்பட விழாவில் சிறந்த நடிகருக்கான கோல்டன் கால்ஃப் விருதினை வென்றார். இந்த படம் உருசியத் திரைப்பட மொழிபெயர்ப்பாளர் ஆண்ட்ரி எஃப்ரெமோவ் என்பவரால் உருசிய மொழியில் மொழிபெயர்க்கப்பட்டு 2013 வோலோக்டா திரைப்பட விழாவில் திரையிடப்பட்டது. 2014ஆம் ஆண்டில், பெர்லின் சர்வதேச திரைப்பட விழாவில் *ஷூட்டிங் ஸ்டார்ஸ்* விருதை வென்றார்.  

கென்சாரி அரபு, டச்சு, பிரஞ்சு மற்றும் ஆங்கிலம் பேசுகிறார். *கோலைட்* மற்றும் *பென்-ஹர்* என்ற ஆங்கில மொழி படங்களில் இவரைக் காணலாம் .  

2019ஆம் ஆண்டில், வால்ட் டிஸ்னி நிறுவனத்தின் கற்பனைத் திரைப்படமான அலாவுதீன் என்பதில் கென்சாரி வில்லன் ஜாபராக நடித்திருந்தார் . மே 2019 இல், கென்சாரி *தி ஓல்ட் கார்டின்* நடிகர்களுடன் சேர்ந்தார்.
# மேனா மசௌத்


## ஆரம்ப கால வாழ்க்கை
எகிப்திய காப்டிக் ஆர்த்தடாக்ஸ் கிறிஸ்தவ பெற்றோருக்கு எகிப்தின் கெய்ரோவில் மசௌத் பிறந்தார். இவருக்கு இரண்டு மூத்த சகோதரிகள் உள்ளனர். இவருக்கு மூன்று வயதாக இருந்தபோது இவரது குடும்பம் கனடாவுக்கு குடிபெயர்ந்தது. இவர் ஒன்ராறியோவின் மார்க்கமில் வளர்ந்தார். மசௌத் எகிப்திய நகைச்சுவை திரைப்படங்களின் மிகப்பெரிய அபிமானியாவார். பிபிசிக்கு அளித்த ஒரு பேட்டியில், தனது எகிப்திய பாரம்பரியம் ஒரு நகைச்சுவை நடிகராக தன்னை எவ்வாறு ஊக்கப்படுத்தியது என்று குறிப்பிட்டார்: "நான் எகிப்திய நகைச்சுவை நடிகர்களான சிறந்த எகிப்திய நகைச்சுவை நடிகர்களான இஸ்மாயில் யாசின் மற்றும் அடெல் எமாம் ஆகியோரின் படங்களைப் பார்த்து வளர்ந்தேன். அவர்கள் சொற்களை மட்டுமல்ல, அவர்களின் உடல்மொழி மற்றும் முகபாவனைகளையும் கொண்டு பார்வையாளர்களை மகிழ்விக்கும் விதம் இங்குள்ள நடிகர்களிடமிருந்து முற்றிலும் மாறுபட்டது. அமெரிக்க தயாரிப்புகளில் நான் நிறைய நகைச்சுவை வேடங்களில் நடித்தேன். அலாவுதீனில் எனது பாத்திரமும் நகைச்சுவை பாத்திரம். எங்கள் சொந்த எகிப்திய சினிமாவிலிருந்து நான் கற்றுக்கொண்ட வித்தியாசமான ரசனையுடன் நான் நகைச்சுவை வேடங்களில் நடிக்கிறேன் என்று நம்புகிறேன், இது வேறு வழியில் ஈர்க்கும் ".  

## தொழில்
மசௌத் 2011 ஆம் ஆண்டில் தொழில்முறை நடிகராக தனது வாழ்க்கையைத் தொடங்கினார். இவர் தொலைக்காட்சித் தொடரான *நிகிதா* மற்றும் *காம்பாட் ஆஸ்பிடல்* ஆகியவற்றின் ஒற்றை அத்தியாயங்களில் சுருக்கமாக தோன்றினார். 2015ஆம் ஆண்டு *ஓபன் ஹார்ட்* தொடரில் ஜாரெட் மாலிக் என்ற வேடத்திலும் அமேசான் பிரைம் தொடரான *ஜாக் ரியானில்* தாரெக் கஸ்ஸராகவும் நடித்தார்.  

2019இல் டிஸ்னி அலவுதீன் என்றதிரைப்படத்தில் அலாவுதீன் என்ற பாத்திரத்தில் மசௌத் நடித்ததாக 2017 ஆம் ஆண்டில் அறிவிக்கப்பட்டது. இந்த திரைப்படம் உலகளாவிய வசூலில் ஒரு *பில்லியன்* அமெரிக்க டாலர்களை கடந்துவிட்டது.  

## தனிப்பட்ட வாழ்க்கை
மசௌத் சைவ உணவு உண்பவர் மற்றும் தாவர அடிப்படையிலான உணவு பயண நிகழ்ச்சியான *எவால்விங் வேகன்* நிறுவனர் ஆவார். எகிப்திய அடையாளத்தை பாதுகாக்கும் முயற்சியாக எகிப்து அமைச்சகத்தால் தொடங்கப்பட்ட "டால்ட் எகிப்தியன்" என்பதின் முன்முயற்சியின் எகிப்தின் தூதராக மசௌத் 2019 செப்டம்பரில் அதிகாரப்பூர்வமாக அறிவிக்கப்பட்டார்.
# சேத் கிராண்டு



**சேத் கிராண்டு** *(Seth Grant)* என்பவர் ஆத்திரேலியா நாட்டைச் சேர்ந்த ஒரு நரம்பியல் விஞ்ஞானியாவார். இவர் இசுக்கொட்லாந்து நாட்டிலுள்ள எடின்பரோ பல்கலைக்கழகத்தில் மூலக்கூற்று நரம்பியல் பேராசிரியராக பணிபுரிந்தார். முன்னதாக இவர் இங்கிலாந்தின் கேம்பிரிட்ச்சில் உள்ள வெல்கம் அறக்கட்டளையின் நிதியுதவியால் இயங்கிய பிரித்தானிய சாங்கர் நிறுவனத்தில் மரபணு ஆய்வின் முதன்மை புலனாய்வாளராக பணியாற்றினார். மூளை நோய்களின் உயிரியல் அடிப்படை தொடர்பான ஆய்வுகளுக்கு இவர் பெயர் பெற்றவராவார். 2015 ஆம் ஆண்டு மருத்துவ அறிவியல் அகாடமியின் கௌரவ உறுப்பினராக இவர் தேர்ந்தெடுக்கப்பட்டார். எடின்பரோ ராயல் கழகத்தின் உறுப்பினராகவும் இவர் தேர்ந்தெடுக்கப்பட்டார்.
# பிரதீப் குமார் தேவ்


**பிரதீப் குமார் தேவ்** *(Pradeep Kumar Dave)* என்பவர் ஓர் இந்திய எலும்பியல் அறுவை சிகிச்சை நிபுணராவார். பி. கு. தேவ் என்ற பெயராலும் இவர் நன்கு அறியப்படுகிறார். புது தில்லியில் அமைந்துள்ள ராக்லேண்டு மருத்துவமனைக்கு தலைவராகவும் இருந்தார். அனைத்திந்திய மருத்துவ அறிவியல் கழகம், புதுதில்லியில் இளநிலை மருத்துவ பட்டம் பெற்றார். மேலும் இந்நிறுவனத்தில் மருத்துவப் பேராசிரியராகச் சேர்ந்து 2003ஆம் ஆண்டில் இயக்குநராக பணியிலிருந்து ஓய்வுபெற்றார்.  

இந்திய எலும்பியல் என்ற மருத்துவ ஆய்விதழின் முன்னாள் ஆசிரியராகவும், இந்திய முதுகெலும்பு அறுவை சிகிச்சை சங்கத்தின் தலைவராகவும் இவர் பணியாற்றியுள்ளார். இசுக்கொட்லாந்து நாட்டிலுள்ள கிளாசுகோவில் இருக்கும் மருத்துவம் மற்றும் அறுவைசிகிச்சைக்கான ராயல் கல்லூரியின் கௌரவ உறுப்பினராக தேர்ந்தெடுக்கப்பட்டிருந்தார். இந்திய எலும்பியல் சங்கம், தேசிய மருத்துவ அறிவியல் கழகம், சர்வதேச மருத்துவ அறிவியல் கழகம் மற்றும் அனைத்துலக அறுவை சிகிச்சை கல்லூரியின் இந்திய உறுப்பினர் போன்ற பல்வேறு பொறுப்புகளை தேவ் வகித்துள்ளார்.
# நிவாரி



**நிவாரி** (**Niwari**) இந்தியாவின் மத்தியப் பிரதேச மாநிலத்தின் புந்தேல்கண்ட் பிரதேசத்தில் அமைந்த நிவாரி மாவட்டத்தின் நிர்வாகத் தலைமையிடமும், நகராட்சியுடன் கூடிய நகரமும் ஆகும். இந்நகரம் உத்தரப் பிரதேச மாநில எல்லையில் உள்ள ஜான்சி மாவட்டம் மற்றும் மகோபா மாவட்டம் அருகே உள்ளது. இந்திய விடுதலைக்கு முன்னர் நிவாரி நகரம் ஓர்ச்சா சமஸ்தானத்தில் இருந்தது.  
## மக்கள்தொகை பரம்பல்
15 வார்டுகளும், 4,579 வீடுகளும் கொண்ட நிவாரி நகரத்தின், 2011-ஆம் ஆண்டின் மக்கள் தொகை கணக்கெடுப்பின் படி, மொத்த மக்கள்தொகை 23,724 ஆகும். அதில் ஆண்கள் 12,440; பெண்கள் 11,284 ஆகவுள்ளனர். பாலின விகிதம் 1000 ஆண்களுக்கு 907 பெண்கள் வீதம் உள்ளனர். ஆறு வயதிற்குட்பட்ட குழந்தைகள் 2919 (12.30%) ஆகவுள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 822 பெண் குழந்தைகள் வீதம் உள்ளனர். சராசரி எழுத்தறிவு 77.16% ஆகவுள்ளது.  
மக்கள்தொகையில் இந்துக்கள் 94.85%, முஸ்லீம்கள் 4.47% மற்றவர்கள் 0.68% ஆகவுள்ளனர்.  
## இதனையும் காண்க
- ஓர்ச்சா சமஸ்தானம்